Komisijos Reglamentas (EB) Nr. 1318/95
1995 m. birželio 9 d.
iš dalies keičiantis Reglamentą (EB) Nr. 2883/94, nustatantį prognozuojamą žemės ūkio produktų, kuriems taikomos konkrečios priemonės, numatytos Reglamento (EEB) Nr. 1601/92 2, 3, 4 ir 5 straipsniuose, tiekimo balansą Kanarų saloms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių, taikomų Kanarų saloms [1] tam tikrų žemės ūkio produktų atžvilgiu, su paskutiniais pakeitimais, padarytais Austrijos, Suomijos ir Švedijos stojimo aktu ir Reglamentu (EB) Nr. 3290/94 [2], ypač į jo 3 straipsnio 4 dalį,
kadangi Komisijos reglamentas (EB) Nr. 2790/94 [3] su pakeitimais, padarytais Reglamentu (EB) Nr. 2883/94 [4], nustato išsamias konkrečių susitarimų dėl tam tikrų žemės ūkio produktų tiekimo į Kanarų salas įgyvendinimo taisykles;
kadangi Reglamentu (EB) Nr. 2883/94 su paskutiniais pakeitimais, padarytais Reglamentu (EB) Nr. 1113/95 [5], nustatomas pieno produktų tiekimo balansas Kanarų saloms; kadangi šis balansas, kai būtina, gali būti peržiūrėtas, tais metais patikslinus bendrus nustatytus produkto kiekius pagal regiono poreikius; kadangi tam, kad būtų patenkinti Kanarų salų poreikiai pieno produktams, visų pirma sūriui, jautienai, veršienai bei kiaulienai, numatomuose tiekimo balansuose nustatyti šių produktų kiekiai turi būti patikslinti; kadangi dėl to atitinkami Reglamento (EB) Nr. 2883/94 priedai turėtų būti iš dalies pakeisti;
kadangi šiame reglamente numatytos priemonės atitinka atitinkamų vadybos komitetų nuomones,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2883/94 I, II ir IV priedai pakeičiami šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. birželio 9 d.